{Introduction
Raidāsa, 94 padas (abbrev. R)
Source : Winand Callewaert & P. Friedlander, The Life and Works of Raidāsa. New Delhi, Manohar Book Publications, 1992; 335pp.
The text was provided by Winand Callewaert as WORD-file, using the Parvati Devanagari-font. This file was recoded to produce the standard transliteration in Unicode which can be transformed to Unicode Devanagari.
Markup : The references have been enclosed by a tag (<ref>, </ref>) and consist of the text siglum and two numbers, separated by period (semicolon in the original file).
Curly brackets mark the passages not to be re-transliterated into Devanagari, (e.g. the introduction, footnotes, etc.).

Text}

परचै रांम रमैं जे कोई पारस परसें दुबिध न होई |{
<ref>R1.1</ref> }जे दीसै सो सकल बिंनास अंणदीठें नांहीं बिसवास बरन रहत कहै जे रांम सो भगता केवल निहकांम |{
<ref>R1.2</ref> }फल कारनि फूली बंनराइ उपज्यौ फल तब पहुप बिलाइ ग्यांनहि कारंणि करंम कराइ उपज्यौ ग्यांन तब करंम नसाइ |{
<ref>R1.3</ref> }बटक बीज जैसा आकार पसर्यौ तीन लोक बिस्तार जहां का उपज्या तहां संमाइ सहज सुंनि मैं रह्यौ लुकाइ |{
<ref>R1.4</ref> }जे मन ब्यंदै सोई ब्यंद अमावस मैं ज्यौं दीसै चंद जल मैं जैसैं तूंबा तिरै परचै प्यंड जीवै नहीं मरै |{
<ref>R1.5</ref> }सो मन कौण जु मन कौं षाइ बिन द्वारै त्रीलोक समाइ मन की महिमां सब को कहै पंडित सो जे अनभै रहै |{
<ref>R1.6</ref> }कहै रैदास यहु परंम बैराग रांम नांम किन जपहु सभाग घ्रित कारनि दधि मथै सयांन जीवत मुक्ति सदा निरबांन |{
<ref>R2.0</ref> }अब मैं हार्यौ रे भाई थकित भयौ सब हालचाल थैं लोगनि बेद बडाई |{
<ref>R2.1</ref> }थकित भयौ गांइण अरु नाचण थाकी सेवा पूजा कांम क्रोध थैं देह थकित भई कहूं कहां लैं दूजा |{
<ref>R2.2</ref> }रांम जंण होऊं न भगत कहांऊं चरन पषालैं न देवा जोई जोई करूं उलटि मोहि बांधै ताथैं निकटि न भेवा |{
<ref>R2.3</ref> }पहली ग्यांन का कीया चांदिणां पीछैं दीया बुझाई सुंनिं सहज मैं दोऊ त्यागे रांम कहौं न षुदाई |{
<ref>R2.4</ref> }दूरि बसैं षटक्रंम सकल अरु दूरि ब कीन्हें सेऊं ग्यांन ध्यांन दोउ दूरि कीन्हैं दूरि ब छाडे तेऊ |{
<ref>R2.5</ref> }पंचूं थकित भये जहां तहां जहां तहां थिति पाई जा कारनि मैं दौर्यौ फिरतौ सो अब घट मैं पाई |{
<ref>R2.6</ref> }पंचौं मेरी सषी सहेली तिनि निधि दई दिषाई अब मन फूलि भयौ जग महियां उलटि आप मैं संमाई |{
<ref>R2.7</ref> }चलत चलत मेरौ निज मन थाक्यौ अब मोपैं चल्यौ न जाई सांई सहजि मिल्यौ सोई सनमुष कहै रैदास बताई |{
<ref>R3.0</ref> }गाइ गाइ अब का कहि गांऊं गांवनहारें निकटि बतांऊं |{
<ref>R3.1</ref> }जब लग है या तन की आसा तब लग करै पुकारा जब मन मिट्रयौ आस नहीं तन की तब को गांवणहारा |{
<ref>R3.2</ref> }जब लग नदी न संमदि समांवैं तब लग बढै अहंकारा जब मन मिल्यौ रांम सागर सौं तब यहु मिटी पुकारा |{
<ref>R3.3</ref> }जब लग भगति मुकति की आसा परंम तत सुणि गावै जहां जहां आस धरत है यहु मन तहां तहां कछू न पावै |{
<ref>R3.4</ref> }छाडै आस निरास परम पद तब सुष सत्य करि होई कहै रैदास जासौं और कहत हैं परंम तत अब सोई |{
<ref>R4.0</ref> }रांम जन हौं न भगत कहांऊं सेवा करौं न दासा गुंनी जोग जगि कछू न जांनूं ताथैं रहूं उदासा |{
<ref>R4.1</ref> }भगत हूवां तौ चढै बडाई जोग करौं जग मांनैं गुनी हुवा थै गुणी कहै गुणी आप कूं तांनैं |{
<ref>R4.2</ref> }नां मैं ममिता मोह न महिया ऐ सब जांहि बिलाई दोजग भिस्ति दोऊ समि करि जांनौं दुहुंवां थैं तरक है भाई |{
<ref>R4.3</ref> }मै तैं ममिता देषि सकल जग मै तैं मूल गंवाई जब मन ममिता ऐक ऐक मन तब हीं ऐक है भाई |{
<ref>R4.4</ref> }कृस्न करींम रांम हरि राघव जब लग ऐक ऐक नहीं पेष्या बेद कतेब कुरांन पुरांननि सहजि ऐक नहि देष्या |{
<ref>R4.5</ref> }जोई जोई करि पूजिये सोई काची सहजि भाइ सति होई कहै रैदास मैं ताही कौं पूजौं जाकै गांव न ठांव न नांव नहीं कोई |{
<ref>R5.0</ref> }अब मेरी बूडी रे भाई ताथैं चढी लोक बडाई |{
<ref>R5.1</ref> }अति अहंकार ऊर मां सत रज तामैं रह्यौ उरझाई करम बसि पर्यौ कछू न सूझै स्वांमीं नांव बुलाई |{
<ref>R5.2</ref> }हंम मांनौं गुंनीं जोग सुंनि जुगता हम महापुरिष रे भाई हंम मांनौं सूर सकल बिधि त्यागी ममिता नहीं मिटाई |{
<ref>R5.3</ref> }मांनौं अषिल सुंनि मन सोध्यौ सब चेतनि सुधि पाई ग्यांन ध्यांन सब ही हंम जांन्यूं बूझैं कौंन सौं जाई |{
<ref>R5.4</ref> }हम मांनौं प्रेम प्रेम रस जांन्यौं नौं बिधि भगति कराई स्वांग देषि सब ही जग लटक्यौ फिरि आपनपौ बंधाई |{
<ref>R5.5</ref> }स्वांग पहरि हम साच न जान्यौं लोगनि इहै भरमाई स्यंघ रूप मेषी जब जहरी बोली तब सुधि पाई |{
<ref>R5.6</ref> }ऐसी भगति हंमारी संतौ प्रभुता इहै बडाई आपन अनिन और नहीं मांनत ताथैं मूल गंवाई |{
<ref>R5.7</ref> }भणै रैदास उदास ताही थैं अब कछू मोपैं करी न जाई आपौ षोयां भगति होत है तब रहै अंतरि उरझाई |{
<ref>R6.0</ref> }भाई रे भरंम भगति सु जांनिं जौ लैं नहीं साच सौं पहिचांनिं |{
<ref>R6.1</ref> }भर्म नाचण भर्म गांयण भर्म जप तप दांन भर्म सेवा भर्म पूजा भर्म सौ पहिचांन |{
<ref>R6.2</ref> }भर्म षटक्रम सकल सहिता भर्म नांव बिनांव भर्म करि करि कर्म कीये भर्म की यहु बांनि |{
<ref>R6.3</ref> }भर्म यंद्री निग्रह कीया भर्म गुफा मैं बास भर्म तौ लैं जांणियैं सुनि की करै आस |{
<ref>R6.4</ref> }भर्म सुध सरीर जौ लैं भर्म नांव बिनांव भर्म भणि रैदास तौ लैं जौ लैं चाहै ठांव |{
<ref>R7.0</ref> }त्यूं तुम्ह कारनि केसवे अंतरि ल्यौ लागी एक अनूंपम अनभई किम होइ बिभागी |{
<ref>R7.1</ref> }इक अभिमांनीं चात्रिगा बिचरत जग मांहीं जदपि जल पूरन मही कहूंवां रुचि नांहीं |{
<ref>R7.2</ref> }जैसैं कांमीं देषै कांमनीं हिरदै सूल उपाई कोटि बैद बिधि उचरैं वाकी बिथा न जाई |{
<ref>R7.3</ref> }जो जिहि चाहै सो मिलै आरति गत होई कहै रैदास यहु गोपि नहीं जांनैं सब कोई |{
<ref>R8.0</ref> }आयौ हो आयौ देव तुम्ह सरनां जांनिं क्रिपा कीजै आपनौं जनां |{
<ref>R8.1</ref> }बिबधि जोनीं बास जंम की अगम त्रास तुम्हारे भजन बिन भ्रंमत फिर्यौ ममिता अहं बिषै मदि मातौ इंहिं सुषि कबहूं न दूतर तिर्यौ तुम्हारे नांव बेसास छाडी मैं आंन की आस |{
<ref>R8.2</ref> }संसारी धरम मेरौ मन न धीजै रैदास दास की सेवा मांनि हो देवाधिदेवा पतित पांवन नांव प्रगट कीजै |{
<ref>R9.0</ref> }भाई रे रांम कहां है मोहि बतावो सतिरांम ताकै निकटि न आवो |{
<ref>R9.1</ref> }रांम कहत सब जगत भुलांनां सो यहु रांम न होई करम अकरम करुणांमैं केसौ करता नांव सु कोई |{
<ref>R9.2</ref> }जा रांमहि सब जग जांनैं भ्रंमि भूले रे भाई आप आप थैं कोई न जांनैं कहै कौंन सौं जाई |{
<ref>R9.3</ref> }सतित न लोभ परसि जीय तन मन गुन परसन नहीं जाई अषिल नांव जाकै ठौर न कतहूं क्यौं न कहौ समझाई |{
<ref>R9.4</ref> }भणैं रैदास उदास ताही थैं करता को है भाई केवल करता एक सही करि सतिरांम तिहि ठांई |{
<ref>R10.0</ref> }ऐसौ कछू अनभै कहत न आवै साहिब मेरौ मिलै तौ को बिगरावै |{
<ref>R10.1</ref> }सब मैं हरि है हरि मैं सब है हरि आपनपौ जिनि जांनां अपनीं आप साषि नहीं दूसर जांननहार समांनां |{
<ref>R10.2</ref> }बाजीगर सौं रहनि रहीजै बाजी का मरम इब जांनां बाजी झूठ साच बाजीगर जांनां मन पतियांनां |{
<ref>R10.3</ref> }मन थिर होइ तौ कांइ न सूझै जांनैं जांननहारा कहै रैदास बिमल बमेक सुष सहज सरूप संभारा |{
<ref>R11.0</ref> }अषिल षिलै नहीं का कहि पंडित कोई न कहै समझाई अबरन बरन रूप नहीं जाकै सो कहां ल्यौ लाइ समाई |{
<ref>R11.1</ref> }चंद सूर नहीं राति दिवस नहीं धरनि अकास न भाई करंम अकरंम नहीं सुभ असुभ नहीं का कहि देहु बडाई |{
<ref>R11.2</ref> }सीत बाइ उसन नहीं सरवत कांम कुटिल नहीं होई जोग न भोग रोग नहीं जाकै कहौ नांव सति सोई |{
<ref>R11.3</ref> }निरंजन निराकार निरलेपहि नृबिकार निरासी कांम कुटिल ताही कहि गावत हर हर आवै हासी |{
<ref>R11.4</ref> }गगन धूर धूसर नहीं जाकै पवन पूर नहीं पांनीं गुन बिगुन कहियत नहीं जाकै कहौ तुम बात सयांनीं |{
<ref>R11.5</ref> }याही सौं तुंम जोग कहत हौ जब लग आस की पासी छूटै तब ही जब मिलै ऐक ही भणै रैदास उदासी |{
<ref>R12.0</ref> }नरहरि चंचल मति मोरी कैसैं भगति करौ रांम तोरी |{
<ref>R12.1</ref> }तूं मोहि देषै हूं तोहि देषौं प्रीति परसपर होई तूं मोहि देषै हूं तोहि न देषौं इहि मति सब बुधि षोई |{
<ref>R12.2</ref> }सब घट अंतरि रमसि निरंतरि मैं देषतहीं नहीं जांनां गुन सब तोर मोर सब औगुन क्रित उपगार न मांनां |{
<ref>R12.3</ref> }मैं तैं मोर मोरी असमझसि कैसैं करि निस्तारा कहै रैदास कृ.ख्न करूनांमैं जैजै जगत अधारा |{
<ref>R13.0</ref> }रांम बिन संसै गांठि न छूटै कांम क्रोध मोह मद माया इनि पंचनि मिलि लूटै |{
<ref>R13.1</ref> }हंम बड कवि कुलीन हम पंडित हम जोगी सिन्यासी ग्यांनीं गुनीं सूर हंम दाता यहु मति कदे न नासी |{
<ref>R13.2</ref> }पढें गुनें कछू समझि न परई जौलैं अनभै भाव न दरसै लोहा हरन होइ धौ कैसैं जौ पारस नहीं परसै |{
<ref>R13.3</ref> }कहै रैदास और असमझसि भूलि परे भ्रंम भोरै एक अधार नांव नरहरि कौ जीवन प्रांन धन मोरै |{
<ref>R14.0</ref> }तब रांम नांम कहि गावैगा ररंकार रहित सबहिन थैं अंतरि मेलि मिलावैगा |{
<ref>R14.1</ref> }लोहा समि करि कंचन समि करि भेद अभेद समावैगा जे सुष ह्वै पारस के परसें सो सुष का कहि गावैगा |{
<ref>R14.2</ref> }गुर परसादि भई अनभै मति बिष अंम्रित संमि धावैगा कहै रैदास मेटि आपा पर तब वा ठौरहि पावैगा |{
<ref>R15.0</ref> }संतौ अनिन भगति यहु नांहीं जब लग सत रज तम पांचौं गुंन व्यापत हैं या मांहीं |{
<ref>R15.1</ref> }सोई आंन अंतर करै हरि सौं अपमारग कौं आंनैं कांम क्रोध मद लोभ मोह की पल पल पूजा ठांनैं |{
<ref>R15.2</ref> }सकति सनेह इष्ट अंगि लावै अस्थलि अस्थलि षेलै जे कछू मिलै आंनि अषित ज्यौं सुत दारा सिरि मेलै |{
<ref>R15.3</ref> }हरिजन हरि बिन और न जांनैं तजै आंन तन त्यागी कहै रैदास सोई जन निर्मल निसदिन निज अनरागी |{
<ref>R16.0</ref> }भगति न होइ रे न होइ जब लग तन मन सुध न होइ |{
<ref>R16.1</ref> }भगति नही नांचे अरु गांये भगति न बहु तप कीन्हां भगति नही स्वांमी अरु सेवग जब लग परम तत नहीं चीन्हां |{
<ref>R16.2</ref> }भगति न ग्यांन जोग बैरागैं भगति न कहे कहांयें भगति न सुंनि मंडल घर सोध्यें भगति न कछू दिषायें |{
<ref>R16.3</ref> }जहां जहां जाइ तहां तहां बंधावै ताथै कछू कह्या न जाई कहै रैदास तबैं सचपावै आपा उलटि समाई |{
<ref>R17.0</ref> }ऐसी भगति न होइ रे भाई राम नांम बिनां जो कछू करिये सो सब भ्रम कहाई |{
<ref>R17.1</ref> }भगति न रसदांन भगति न कथै ग्यांन भगति न बन मैं गुफा षुदाइ भगति न ऐसी हास्य भगति न आस पासि यह भगति नही सब कुलकनि गाई |{
<ref>R17.2</ref> }भगति न ईंद्रि बांधै भगति न जोग साधै भगति न अहार घटायें ए सब कर्म कहाई भगति न निद्रा साधै भगति न बैराग साधै भगति नही यहु सब बेद बडाई |{
<ref>R17.3</ref> }भगति न मूंड मुडायैं भगति न माला दिषायैं भगति न चरन धूवांयें ये सब गुनी जन कहांयें भगति तौ लौ न जांनीं जो लैं आप कौं आप बषांनी जोई जोई करै सोई सोई कर्म बडाई |{
<ref>R17.4</ref> }आपौ गयौ तब भगति आई ऐसी है भगति भाई रांम मिल्यौ आपौ गुन षोयो रिधि सिधि सबै जु गंवाई कहै रैदास छूटी आस तब हरि ताही कै पास आत्मा अस्थिर तब सब निधि पाई |{
<ref>R18.0</ref> }भगति ऐसी सुनहु रे भाई आई भगति तब गई बडाई |{
<ref>R18.1</ref> }कहा भयौ नाचैं अरु गांयैं कहा भयौ तप कीन्हैं कहा भयौ जे चरन पषालै जौ परम तत नहीं चींन्हैं |{
<ref>R18.2</ref> }कहा भयौ जे मूंड मुंडांयें बहु तीरथ ब्रत कीन्हैं स्वांमी दास भगत अरु सेवग जे परम तत नही चीन्हैं |{
<ref>R18.3</ref> }कहै रैदास तेरी भगति दूरि है भाग बडे सो पावै तजि अभिमांन मेटि आपा पर पिपलक होइ चुणि षावै |{
<ref>R19.0</ref> }अब कछू मरम बिचारा हो हरि आदि अंति औसांण रांम बिन कोई न करै निरवारा हो हरि |{
<ref>R19.1</ref> }जल तैं पंक पंक अम्रित जल जलहि सुध ह्वै जैसैं ऐसैं करंमी धरमि जीव बांध्यौ छूटै तुम्ह बिन कैसैं हो हरि |{
<ref>R19.2</ref> }जप तप बिधि नषेद करुणांमैं पाप पुनि दोऊ माया अस मोहित मन गत बिमुष धन जनमिं जनमिं डहकाया हो हरि |{
<ref>R19.3</ref> }ताडण छेदण त्रपण नषेदण बहु बिधि करि ले उपाई लूंण षडी संजोग बिना जैसैं कनक कलंक न जाई |{
<ref>R19.4</ref> }भणै रैदास कठिन कलि केवल कहा उपाव इब कीजै भौ बूडत भैभीत भगत जन कर अवलंबंन दीजै |{
<ref>R20.0</ref> }नरहरि प्रगटिसि नां हो प्रगटिसि नां दींनां नाथ दयाल नरहरि |{
<ref>R20.1</ref> }जनमैं तोही थैं बिगरांन अहो कछू बूझत हूं र सयांन परिवार बिमुष मोहि लाग कछू समझि परत नहीं जाग |{
<ref>R20.2</ref> }इक भंभ देस कलि काल अहो मैं आइ पर्यौ जंमजाल कबहूं कै तोर भरोस जौ मैं न कहूं तौ मोरौ दोस |{
<ref>R20.3</ref> }अस कहिये तेउ न जांन अहो प्रभु तुम सरबंगि सयांन सुत सेवग सदा असोच ठाकुर पितहि सब सोच |{
<ref>R20.4</ref> }रैदास बिनवै कर जोरि अहो स्वांमीं तोहि नांहि न षोरि सु तौ पूरिबला अक्रंम मोर बलि जांऊं करौ जिनि और |{
<ref>R21.0</ref> }त्यूं तुम कारणि केसवे लालचि जीव लागा निकटि नाथ प्रापति नहीं मन मंद अभागा |{
<ref>R21.1</ref> }साइर सलिल सरोदिका जलथल अधिकाई स्वांति बूंद की आस है पीव प्यास न जाई |{
<ref>R21.2</ref> }जोर सनेही चाहिऐ चितवत हूं दूरी प्यंगुल फल न पहूंचई कछू साध न पूरी |{
<ref>R21.3</ref> }कहै रैदास अकथ कथा उपनषद सुनीजै जस तूं तस तूं तस तूं हीं कस उपमां दीजै |{
<ref>R22.0</ref> }गोब्यंदे भौजल ब्याधि अपारा तामैं कछू सूझत वार न पारा |{
<ref>R22.1</ref> }अगंम ग्रेह दूर दूरंतर बोलि भरोस न देहू तेरी भगति परोहन संत अरोहन मोहि चढाइ न लेहू |{
<ref>R22.2</ref> }लोह की नाव पषांननि बोझी सुक्रित भगति बिहूंनां लोभ तरंग मोह भयौ गाला मींन भयौ मन लींनां |{
<ref>R22.3</ref> }दीना नाथ कलंकी औतारा कौनैं हेत बिलंबे रैदास दास संत चरन मोहि अवलंबन दीजै |{
<ref>R23.0</ref> }कहा सूते मुगध नर काल के मंझि मुष तजि ब सति रांम च्यंतत अनेक सुष |{
<ref>R23.1</ref> }असह धीरज लोप क्रिसन उधरंत कोप मदन भुयंग नहीं मंत्र जंत्रा बिषम पावक झाल ताहि वार न पार लोभ की श्रपणीं ग्यांन हता |{
<ref>R23.2</ref> }बिषम संसार भौ लहरि ब्याकुलतवै मोह गुंण बिषै सनबंध भूता टेरि गुर गारडी मंत्र श्रवनां दीयौ जागि रे रांम कहि कांइ सूता |{
<ref>R23.3</ref> }सकल सुमृत जिती संत मति कहैं तिती पाइ नही पनंग मति परंम बेता ब्रह्मरिषि नारदा स्यंभ सनकादिका रांम रंमि रमत भए पार तेता |{
<ref>R23.4</ref> }जजन जापनि जाप अटणि तीरथ दांन वोषदी रसिक गद मूल देता नाग दवणि जरजरी रांम सुमिरंण बरी भणत रैदास चेतनि चेता |{
<ref>R24.0</ref> }कांन्हां हो जगजीवन मोरा तू न बिसारी रांम मैं जन तोरा |{
<ref>R24.1</ref> }संकुट सोच पोच दिन राती करंम कठिन मेरी जाति कुभाती |{
<ref>R24.2</ref> }हरहु बिपति भावै धरहू कुभाव चरन न छाडौं जाइ सु जाव |{
<ref>R24.3</ref> }कहै रैदास कछू देहु अवलंबन बेगि मिलौ जिनि करौ बिलंबन |{
<ref>R25.0</ref> }तेरौ जंन काहे कौं बोलै बोलि बोलि अपणी भगति षोलै |{
<ref>R25.1</ref> }बोल बोलता बढै बियाधि बोल अबोलै जाई बोल बोल बोल कूं पकडै बोल बोल कूं षाई |{
<ref>R25.2</ref> }बोलै ग्यांन बोलै ध्यांन बोलै बेद बडाई उरमींधर धरि जब हीं बोलै तबहीं मूल गंवाई |{
<ref>R25.3</ref> }बोलि बोलि औरै समझावै तब लग संमझि नंही रे भाई बोलि बोलि समझि जब बूझी तब काल सहित सब षाई |{
<ref>R25.4</ref> }बोलै गुर अरु बोलै चेला बोल बोल बोलतां की परमिति जाई कहै रैदास थकित भयौ जब तब ही परंम निधि पाई |{
<ref>R26.0</ref> }का गांउं कछू गांइ न होई गांउं रूप सहजैं सोई |{
<ref>R26.1</ref> }नहीं आकास नहीं धर धरणीं पवन पुर घट चंदा नहीं अब रांम क्रि.ख्न गुंण भाई बोलत है सुछ छंदा |{
<ref>R26.2</ref> }नहीं अब बेद कतेब कुरांणनिं सुंनिं सहज रे भाई नहीं अब मै तै तै मैं नांहीं का स्यौं कहौं बताई |{
<ref>R26.3</ref> }भणै रैदास का कहि गांउं गांइंण गांइ हरांणां संमझि बिचारि बोलि कहां धौं आप ही आप संमांणां |{
<ref>R27.0</ref> }अब का कहि कौंन बतांउं अब कहि देवलि देव संमांउं |{
<ref>R27.1</ref> }कासौं रांम कहौं सुंनिं भाई कासौं क्र.ख्न करींमां कास्यौं बेद कतेब कहौं अब कास्यौं कहूं ल्यौं लीनां |{
<ref>R27.2</ref> }कास्यौं तप तीर्थ ब्रत पूजा कास्यौं नांउं कहांउं कास्यौं भिस्ति दोजिगु नासति करि का स्यौं कहूं कहांई |{
<ref>R27.3</ref> }कास्यौं जीव सीव कहौं माधौ सुंनिं सहजि घरि भाई कास्यौं गुंन नगुंण कहूं माधौ कास्यौं कहौं बताई |{
<ref>R27.4</ref> }जल के तरंग जल मांहिं संमांई कहि का कौ नांव धरिये ऐसै तै मैं येक रूप है माधौ आपण ही निरवरिये |{
<ref>R27.5</ref> }भणै रैदास अब का कहि गांउं जौ कोई और ही होई जा स्यौं गाइहि गाइ कहत हैं पर्म रूप हंम सोई |{
<ref>R28.0</ref> }आगैं मंदा ह्वै रह्या पर कीरति न जाइ कूकर चौकि चहौङिये फिरि वहै सुभाइ |{
<ref>R28.1</ref> }सुरसुरी मैं जु सुरा पर्यौ को करै न बिचार रांम नांम हिरदै बसै सब सुष निधि सार |{
<ref>R28.2</ref> }कहै रैदास सुंनिं केसवे अंतहकरन बिचार तुंम्हारी भगति कै कारनैं फिरि ह्वै हौं चंमार |{
<ref>R29.0</ref> }संतौ कुल पषि भगति त्रसी कलि जुग मैं न्रिपष बिरला न्रिबहिसी जांणिं पिछांणिं हरषि मन हुलस्यौ बिंन पिछांणिं मिलता सुरझासी |{
<ref>R29.1</ref> }अपस्वारथ परमोधि दष्या दे परमार्थ न दिढासी बिंन बिसवास बांझ रूति जैसैं हरि कारणिं क्यौं रासी |{
<ref>R29.2</ref> }भाव भगति हिरदै नहीं आसी बिषै लागि सुष पासी कहै रैदास पूरा गुर पाषै स्वांग कौं स्वांग दुषासी |{
<ref>R30.0</ref> }है सब आत्मां स्वयं प्रकास साचौ निरंतर निराहार कलपत ऐ पांचौं |{
<ref>R30.1</ref> }आदि अंति औसांण ऐक रस तार तंब नहीं भाई थावर जंगम कीट पतंगा पूरि रहे हरि राई |{
<ref>R30.2</ref> }सरबेसुर सरबंगि सरबगति करता हरता सोई सिविनि सिबिनसि साध अरु सेवग उभै भाव नहीं होई |{
<ref>R30.3</ref> }धर्म अधर्म मोछि नहीं बंधन जुरा मरन भव नासा द्रिष्टि अद्रिष्टि गेव अरु ग्याता ऐकमेक रैदासा रे |{
<ref>R31.0</ref> }कोई सुमार न देषौं ऐ सब ऊपिली चोभा जाकौं जेता परकासै ताकौं तेती सोभा |{
<ref>R31.1</ref> }हंम हीं पैं सीषि सीषि हंम हीं सौं मांडै थोरै ही इतराइ चालै पातिसाही छाडै |{
<ref>R31.2</ref> }अति हीं आतुर बहै काचा ही तोरै औंडै जलि पैसै नांहीं पांडुरै षोरै |{
<ref>R31.3</ref> }थोरैं थोरैं मुसियत परायौ धनां कहै रैदास सुंनौं संत जनां |{
<ref>R32.0</ref> }मरंम कैसैं पाइबौ रे पंडित कोई न कहै समझाइ ताथैं मेरौ आवागवन बिलाइ |{
<ref>R32.1</ref> }बहुविधि धरम निरूपिये करता दीसै सब लोइ जाहि धरंम भ्रम छूटिये ताहि न चींन्है कोइ |{
<ref>R32.2</ref> }अकरंम करंम बिचारिये सुनि संक्या बेद पुरांन संसौ सदा हिरदै रहै रांम बिन कौंन हरै अभिमांन |{
<ref>R32.3</ref> }बाहरि अंग पषालिऐ घट भींतरि बिबधि बिकार सुचि कवन परि होईऐ कुंजर गति ब्यौहार |{
<ref>R32.4</ref> }सतजुग सत त्रेता मषा द्वापर पूजा आचार तीन्यूं जुगनि तीन्यूं दिढी कलि केवल नाम अधार |{
<ref>R32.5</ref> }रवि प्रकास रजनी जथा गत दीसै संसार पारस मंनि तांबौ छियौं कंनक होत नहीं बार |{
<ref>R30.6</ref> }धन जोबन प्रभू नां मिलै दारन दुष अधिक अपार येकैं अनेक बिगोईया ताकूं जांणै सब संसार |{
<ref>R32.7</ref> }अनेक जतन करि टारिये टारि न टरै भ्रम पास प्रेम भगति नहीं उपजै ताथैं जन रैदास उदास |{
<ref>R33.0</ref> }पहलै पहरै रैंणि दै बणिजारिया तैं जनम लीया संसार वे सेवा चूकौ रांम की बणिजारिया तेरी बालक बुधि गंवार वे |{
<ref>R33.1</ref> }बालक बुधि गंवार न चेत्या भूला माया जाल वे कहा होइ पीछै पछितांयें जल पहली न बंधी पालि वे बीस बरस का भया अयांनां थिंभ न सक्या भार वे जन रैदास कहै बनिजारा तैं जनम लीया संसार वे |{
<ref>R33.2</ref> }दूजै पहरै रैंणिं दै बणिजारिया तूं निरषत चल्या छांह वे हरि न दमोदर ध्याइया बणिजारिया तूं ले न सक्या नांव वे नांव न लीया औगुंण कीया इस जोबन दै तांण वे अपणीं पराई गिणीं न काई मंदे कांम कमांण वे साहिब लेषा लेसी तूं भरि देसी भीड पडैं तुझ तांह वे जन रैदास कहै बनिजारा तूं निरषत चल्या छांह वे{ }|{
<ref>R33.3</ref> }तीजै पहरै रैंणि दै बंणिजारिया तेरे ढिलडे पडे परांण वे काया रवांनी क्या करै बणिजारिया घट भींतरि बसै कुजांण वे इक बसै कुजांण काया गढ भींतरि अहला जनम गंवाया इब की बेर न सुक्रित कीया बहुरि न यहु गढ पाइया कंपी देह काया गढ षीनां फिरि लागा पछितांण वे जन रैदास कहै बणिजारा तेरे ढिलडे पडे परांण वे{ }|{
<ref>R33.4</ref> }चौथै पहरै रैंणि दै बणिजारिया तेरी कंपण लागी देह वे साहिब लेषा मांगिया बनिजारिया तूं छाडि पुरांणां नेह वे छाडि पुरांणां ज्यंद अयांणां बालदि हांकि सवेरियां जम के आये बांधि चलाये बारी पूगी तेरियां पंथि चलै अकेला होइ दुहेला किस कौं देइ सनेह वे जन रैदास कहै बनिजारा तेरी कंपण लागी देह वे{ }|{
<ref>R34.0</ref> }देवा हंम न पाप करंता हो अनंता पतित पांवन तेरा नांव क्यौं होता |{
<ref>R34.1</ref> }तोही मोही मोही तोही अंतर ऐसा कनक कुटक जल तरंग जैसा |{
<ref>R34.2</ref> }तुम हीं मैं केई नर अंतरजांमीं ठाकुर थैं जंन जांणियें जन थैं स्वांमीं |{
<ref>R34.3</ref> }तुम्ह सबननि मैं सब तुम मांहीं रैदास दास असमझसि कहै कहां हीं |{
<ref>R35.0</ref> }यार मां एक तूं दांनां तेरा आदू बै.ख्नौं तूं सुलितांन सुलितांनां बंदा सकति रजांनां |{
<ref>R35.1</ref> }मैं बेदियांनत बदनजर दे जरबंद बरषुरदार बेअदब बदबषत बीरां बेअकलि बदकार |{
<ref>R35.2</ref> }मैं गुंनहगार गरीब गाफिल कमदिलां करतार तूं दरकदर दरिया जिहांवन मैं हेसिया हुसियार |{
<ref>R35.3</ref> }यहु तन हस्त षस्त षराब षातिर अंदेसा बिसियार रैदास दासहि डोल साहिब देहु अब दीदार |{
<ref>R36.0</ref> }अब हंम षूब बतन घर पाया ऊंजा षैर सदा मेरे भाया |{
<ref>R36.1</ref> }बेगमपुर सहर का नांव फिकर अंदेस नही तिहिं ठांव |{
<ref>R36.2</ref> }नहीं तहां सीस षला तन मार है फन षता न तरस जुवाल |{
<ref>R36.3</ref> }आंव न जांन रहम महसूर जहां गनियाव बसै माबूद |{
<ref>R36.4</ref> }जोई सैल करै सोई भावै महरंम महल मैं को अटकावै |{
<ref>R36.5</ref> }कहै रैदास षलास चमारा जो उस सहरि सो मींत हंमारा |{
<ref>R37.0</ref> }केसवे बिकट माया तोर ताथैं बिकल गति मति मोर |{
<ref>R37.1</ref> }सुबिष डसन कराल अहि मुष ग्रसित सुढिल सुभेष निरषि मांषी बकै ब्याकुल लोभ काल न देष |{
<ref>R37.2</ref> }यंद्रियादिक दुष दारन असंष्यादिक पाप तोहि भजत रघुनाथ अंतरि ताहि त्रास न ताप |{
<ref>R37.3</ref> }प्रतंग्या प्रतिपाल चहुं जुगि भगति पुरवन कांम आस तोर भरोस है रैदास जैजै रांम |{
<ref>R38.0</ref> }बरजि हो बरजि बीठुले माया जगु षाया महा प्रबल सब ही बसि कीये सुर नर मुनि भरमाया |{
<ref>R38.1</ref> }बालक बृधि तरुनि अति सुंदरि नांनां भेष बंनावै जोगी जती तपी सिन्यासी पंडित रहण न पावै |{
<ref>R38.2</ref> }बाजीगर की बाजी कारनि सब को कौतिग आवै जो देषै सो भूलि रहै वाकौ चेला मरमहि पावै |{
<ref>R38.3</ref> }षंड ब्रह्मंड लोक सब जीते इहिं बिधि तेज जनावै स्यंभू कौ चित चोरि लीयौ वाकै पीछैं लागा धावै |{
<ref>R38.4</ref> }इन बातनि सुकचनि मरियत है सब को कहै तुम्हारी नैंक अटकि किन राषौ केसौ मेटहु बिपति हमारी |{
<ref>R38.5</ref> }कहै रैदास उदास भयौ मन भाजि कहां अब जईये इत उत तुम गोबिंद गुसांई तुंम हीं मांहिं संमईये |{
<ref>R39.0</ref> }रांमहि पूजा कहा चढांउं फल अरु फूल अनूप न पांऊं |{
<ref>R39.1</ref> }थनहर दूध जु बछ जुठार्यौ पुहप भंवर जल मींन बिटार्यौ |{
<ref>R39.2</ref> }मलियागर बेधियौ भुवंगा बिष अंमृत दोऊ एकै संगा |{
<ref>R39.3</ref> }मन हीं पूजा मन हीं धूप मन हीं सेऊं सहज सरूप |{
<ref>R39.4</ref> }पूजा अरचा न जांनौं रांम तेरी कहै रैदास कवन गति मेरी |{
<ref>R40.0</ref> }तुझा चरन अरबिंद भवंर मन पांन करत पायौ पायौ मैं रांम धंन |{
<ref>R40.1</ref> }संपति बिपति पटल माया घंन तामैं मगन होइ कैसैं तेरा जंन |{
<ref>R40.2</ref> }कहा भयौ जे गत तन छिन छिन प्रेम जाइ तौ डरै तेरौ निज जन |{
<ref>R40.3</ref> }प्रेम रजा ले राषौं रिदै धरि कहै रैदास छूटिबौ कवन परि |{
<ref>R41.0</ref> }बंदे जांनि साहिब गनीं समझि बेद कतेब बोलै ष्वाब मैं क्या मनीं |{
<ref>R41.1</ref> }ज्वांनीं दुनीं जमाल सूरति देषिये थिर नांहि वे दंम छ सै इकीस हजार हरि दिन षजांनें थैं जांहिं वे |{
<ref>R41.2</ref> }मनीं मारे गरब गाफिल बेमिहर बेपीर बे दरीषांनैं परत चोभा होत नहीं तकसीर वे |{
<ref>R41.3</ref> }स्याही सपेदी तुरा रंगी सबै रंग बिसार रे नापैद थै पैदा कीया पैमाल करत न बार रे |{
<ref>R41.4</ref> }षुसी होइ दरोग बोलै आणकी याहीं मारि रे जिगरि मै जैसै पङै पतंगा ऐसैं हीं जरि जांहि रे |{
<ref>R41.5</ref> }सेषां सईदां पीरां मुरीदां देषिये जर पेस वे धणी की कछू षवरि नांही अईया अकलि अंदेस वे |{
<ref>R41.6</ref> }कुछ गांठि षरची मिहरि तोसा षैर षूबी हाथि रे तजि बदजबां बेनजरि कमदिल करि षसम की काणिं रे |{
<ref>R41.7</ref> }धणीं का फुरमांण आया तब कीया चालै साथि रे मुलक मुलकि संसारि राता साहिब सुरति न होइ वे |{
<ref>R41.8</ref> }उकीलि पटा दिषाइया तब डहकि दीया रोइ बे दिल दरिया जिकर कासी हाजरां दरहज रे |{
<ref>R41.9</ref> }दीवांन दिल की षबरि पाई संसार देष्या कज रे रैदास की अरदास सुंणि हक हलाल पिछांणि वे |{
<ref>R42.0</ref> }सो कछू बिचार्यौ ताथैं मेरौ मन थिर ह्वै रह्यौ हरि रंग लागौ ताथैं बरन पलट भयौ |{
<ref>R42.1</ref> }जिनि यहु पंथी पंथ चलावा अगम गवन मैं गंम दिषलावा |{
<ref>R42.2</ref> }अबरन बरन कथै जिंनिं कोई घटि घटि ब्यापि रह्या हरि सोई |{
<ref>R42.3</ref> }जिंहिं पद सुर नर प्रेम पियासा सो पद रमि रह्या जन रैदासा |{
<ref>R43.0</ref> }माधौ संगति सरणि तुम्हारी जगजीवन क्रिसन मुरारी |{
<ref>R43.1</ref> }तुम्ह मषतूल गुलाल चत्रभुज मैं बपुरौं जस कीरा पीवत डाल फूल रस अंमृत संगति भये मुकीरा |{
<ref>R43.2</ref> }तुम्ह चंदन मैं अरड बापुरौ निकटि तुम्हारी बासा नीच बिरष थैं ऊंच भऐ तेरी बास सुबासा |{
<ref>R43.3</ref> }जाति भी वोछी जनम भी वोछा वोछा करम हमारा हम सरनागति रांम राइ की कहै रैदास बिचारा |{
<ref>R44.0</ref> }माधौ अबिद्या हित कीन्ह ताथैं मैं तोर नांव न लीन्ह |{
<ref>R44.1</ref> }मृग मींन भृंग पतंग कुंजर एक दोष बिनास पंच ब्याधि असाधि इहिं तन कौंन ताकी आस |{
<ref>R44.2</ref> }जलि थलि जीव जंत जहां तहां लैं करंम पासा जाइ मोह पासि अबंध बंध्यौ करिये कौंण उपाइ |{
<ref>R44.3</ref> }त्रिजुग जोनि अचेत संभ्रंमि पाप पुन्यं न सोच मांनिषा औतार दुलंभ तिहूं संकुट पोच |{
<ref>R44.4</ref> }रैदास दास उदास अनभव जप न तप गुर ग्यांन भगत जन भौहरन कहियत ऐसै परम निधांन |{
<ref>R45.0</ref> }देहु कलाली येक पियाला ऐसा अवधू है मतिवाला |{
<ref>R45.1</ref> }ऐ रे कलाली तैं क्या कीया सिर कै साटैं प्याला दीया |{
<ref>R45.2</ref> }चंद सूर दोऊ संनमुंष होई पीवै पियाला मरै न कोई |{
<ref>R45.3</ref> }सहज सुंनि मैं भाठी सरवैं पीवै रैदास गुरू मुषि दरवैं |{
<ref>R46.0</ref> }भाई रे सहज बंदौ लोई बिन सहज सिध न होइ ल्योलीन मन तब जानिये जब क्रीट भ्रंगी होई |{
<ref>R46.1</ref> }आपा पर चीन्हैं नहीं रे औरन कौं उपदेस कहां तैं तुम आइये रे भूंदू जाहुगे किस देस |{
<ref>R46.2</ref> }कहिये तौ कहिये काहि कहिये कह्यां कोन पत्याइ रे रैदास दास अजांन ह्वै करि रह्यो सहजि समाइ रे |{
<ref>R47.0</ref> }ऐसी मेरी जाति बिष्यात चमारं हिरदै रांम गोब्यंद गुण सारं |{
<ref>R47.1</ref> }सुरसुरी जल लीया क्रित बारूंणि जिसैं संत जन करत नहीं पांन सुरा अपवित्र नित गंगजल मांनियैं सुरसुरी मिलत नहीं होत आंन |{
<ref>R47.2</ref> }ततकरा अपवित्र करि मांनियैं जैसैं कागदा करत बिचारं भगत भगवंत जब ऊपरैं लिषियैं तब पूजिये करि नमसकारं |{
<ref>R47.3</ref> }अनेक अधम जीव नांव गुंणि उधरे पतित पांवन भये परसि सारं भणत रैदास रंरंकार गुण गावतां संत साधू भये सहजि पारं |{
<ref>R48.0</ref> }पार गया चाहै सब कोई दुंहुं उरवार पार नहीं होई |{
<ref>R48.1</ref> }पार कहैं उरवार सौं पारा बिन पद परचै भर्महिं गंवारा |{
<ref>R48.2</ref> }पार परंम पद मंझि मुरारी तामैं आप रमैं बनवारी |{
<ref>R48.3</ref> }पूरन ब्रह्म बसै सब ठांई कहै रैदास मिलै सुष सांई |{
<ref>R49.0</ref> }बापरौ सति रैदास कहै रे ग्यांन बिचारि नांई चित राषै हरि कै सरणि रहै |{
<ref>R49.1</ref> }पाती तोडै पूज रचावै तारण तिरण कहै रे मूरति मांहिं बसै परमेस्वर तौ पांणीं मांहिं तिरै रे |{
<ref>R49.2</ref> }त्रिबिधि संसार कवन बिधि तिरिबौ जे दिढ नांव गहै रे नाव छाडि जे डूंडै बैठै तौ दूणां दुष सहै रे |{
<ref>R49.3</ref> }गुर कौ सबद अरु सुरति कुदाली षोदत कोई लहै रे रांम काहू कै बांटै न आयौ सोनैं कूल बहै रे |{
<ref>R49.4</ref> }झूठी माया जग डहकाया तौ तनि ताप दहै रे कहै रैदास रांम जपि रसनां माया काहू कै संगि न रहै रे |{
<ref>R50.0</ref> }इहै अंदेस सोच जीय मेरे निस बासुरि गुंन गांउं रांम तेरे |{
<ref>R50.1</ref> }तुम चिंतत मेरी चिंता हो न जाई तुंम चिंतांमंनिं होह कि नांहीं |{
<ref>R50.2</ref> }भगति हेत का का नहीं कीन्हां हंमारी बेर भये बलहींनां |{
<ref>R50.3</ref> }कहै रैदास दास अपराधी जिंहिं तुम दरवौं सो मैं भगति न साधी |{
<ref>R51.0</ref> }रांम राइ का कहिये यहु ऐसी जंन की जांनत हौ जैसी तैसी |{
<ref>R51.1</ref> }मींन पकरि काट्रयौ अरु फांट्रयौ बांटि कीयौ बहु बांनीं षंड षंड करि भोजन कीन्हौं तऊ न बिसर्यौ पांनीं |{
<ref>R51.2</ref> }तैं हंम बांधे मोह पासि मैं हंम तूं प्रेम जेवरिया बांध्यौ अपने छूटन के जतन करौ हंम छूटे तूं आराध्यौ |{
<ref>R51.3</ref> }कहै रैदास भगति इक बाढी इब काकौ डर डरियै जा डर कूं हंम तुम्ह कूं सेवैं सो दुष अजहूं सहिए |{
<ref>R52.0</ref> }रे मन मांछला संसार समंदे तूं चित्र बिचत्र बिचारि रे जिहि गालै गिलि यांहीं मरिये सो संग दूरि निवरि रे |{
<ref>R52.1</ref> }जम है डिगणिं डोरि है कंकण परत्रिय गालौ जांणिं रे होइ रस लुबध रमैं यौं मूरिष मन पछितावै न्यांणि रे |{
<ref>R52.2</ref> }पाप गुल्यौ है धर्म निबोलीं तूं देषि देषि फल चाषि रे परत्रिय संग भलौ जे होवै तौ रांणां रांवण दाषि रे |{
<ref>R52.3</ref> }कहै रैदास रतन फल कारणि गोबिंद के गुंण गाइ रे काचौ कुंभ भर्यौ जल जैसैं दिन दिन घटतौ जाइ रे |{
<ref>R53.0</ref> }रे चित चेति चेति अचेत काहे बालंमीक कौ देष जाति थैं कोई पदि न पहुंच्या रांम भगति बसेष |{
<ref>R53.1</ref> }षट क्रम सहित जु बिप्र होते हरि भगति चित दिढ नांहि रे हरि कथा सौं हेत नांहीं सुपच तुलै ताहि रे |{
<ref>R53.2</ref> }स्वांन सत्र अजाति सब थैं अंतरि लावै हेत रे लोक वाकी कहा जांनैं तीनि लोक पवित रे |{
<ref>R53.3</ref> }अजामेल गज गनिका तारी काटी कुंजर की पासि रे ऐसे दुमती मुकति कीये क्यूं न तिरै रैदास रे |{
<ref>R54.0</ref> }रथ कौ चतुर चलांवणहारौ षिण हाकै षिण उभौ राषै नहीं आंन कौ सारौ |{
<ref>R54.1</ref> }जब रथ रहै सारही थाकै तब को रथहि चलावै नाद बिनोद सबै ही थाके मन मंगल नहीं गावै |{
<ref>R54.2</ref> }पांच तत कौ यहु रथ साज्यौ अरधै उरध निवासा चरंण कंवल ल्यौ लाइ रह्यौ है गुंण गावै रैदासा |{
<ref>R55.0</ref> }जौ तुंम तोरौ रांम मैं नहीं तोरौं तुंम सौं तोरि कवन सौं जोरौं |{
<ref>R55.1</ref> }तीरथ ब्रत का न करूं अंदेसा तुम्हारे चरन कवल का भरोसा |{
<ref>R55.2</ref> }जहां जहां जांऊं तहां तुम्हारी पूजा तुम्हसा देव अवर नहीं दूजा |{
<ref>R55.3</ref> }मैं अपनौं मंन हरी सौं जोर्यौ हरि सौं जोरि सबनिं सौं तोर्यौ |{
<ref>R55.4</ref> }सब प्रकार तुम्हारी आसा मन क्रम बचन कहै रैदासा |{
<ref>R56.0</ref> }किहिं बिधि अणसरौं रे अति दुलंभ दीनदयाल मैं महा बिषई अधिक आतुर कांमनां की झाल |{
<ref>R56.1</ref> }कहा डिंभ बाहरि कीयें हरि कनक कसौटी हार बाहरि भींतरि साषि तूं मैं कीया सुसा अंधियार |{
<ref>R56.2</ref> }कहा भयौ बहुत पाषंड कीयें हरि हिरदै सुपिनैं न जांन ज्यो दारा बिभचारनी मुषि पतिब्रता जीय आंन |{
<ref>R56.3</ref> }मैं हिरदै हारि बैठौ हरी मोपैं सर्यौ न एको काज भाव भगति रैदास दे प्रतिपाल करि मोहि आज |{
<ref>R57.0</ref> }माधवे का कहिये भ्रम ऐसा तुम्ह कहियत हौह न जैसा |{
<ref>R57.1</ref> }निरपति एक सेज सुष सूता सुपिनैं भया भिषारी अछित राज बहुत दुष पायौ सा गति भई हमारी |{
<ref>R57.2</ref> }जब हंम हुते तबैं तुंम नांहीं अब तुंम हौ मैं नांहीं सलिता गवन कीयौ लहरि महोदधि जल केवल जल मांहीं |{
<ref>R57.3</ref> }रज भुजंग रजनीं प्रकासा अस कछु मरम जनावा संमझि परी मोहि कनक अलंक्रत ज्यूं अब कछू कहत न आवा |{
<ref>R57.4</ref> }करता एक भाइ जगि भुगता सब घटि सब बिधि सोई कहै रैदास भगति एक उपजी सहजैं होइ स होई |{
<ref>R58.0</ref> }माधौ भ्रंम कैसैं न बिलाइ ताथैं दुती भाव दरसाइ |{
<ref>R58.1</ref> }कनक कुटक सुत पट जु दार गज रज भुजंग भ्रंम जैसा जल तरंग पांहण प्रतिमां ज्यूं ब्रह्म जीव दुति ऐसा |{
<ref>R58.2</ref> }बिमल ऐक रस उपजै न बिनसै उदै अस्त दोउ नांहीं बिगता बिगत घटै नही कबहूं बस्त बसै सब मांहीं |{
<ref>R58.3</ref> }निहचल निराकार अजीभ अनूंपम न्रिभै गंमि गोब्यंदा अगम अगोचर अषिर अंतरक निरगुंन अति आनंदा |{
<ref>R58.4</ref> }सदा अतीत ग्यांन घन ब्रजित न्रिबिकार अबिनासी कहै रैदास सहज सुन्य सति जीवनि मुकति निधि कासी |{
<ref>R59.0</ref> }मन रे सोई सरूप बिचारौ आदि र अंति अनंत परंम पद संसै सबै निवारौ |{
<ref>R59.1</ref> }जस हरि कहिये तस तौ नांहीं है अस जस कछू तैसा जांनत जांनत जांनि रह्यौ मन ताकौ मरम कहौ निज कैसा |{
<ref>R59.2</ref> }कहियत आंन अनभुत आंनं रस मिल्यां न बेगर होई बाहरि भीतरि गुपत प्रगट घट घट प्रति और न कोई |{
<ref>R59.3</ref> }आदि ही एक अंति सो एकै मध्य उपाधि सु कैसैं है सो ऐक भ्रमतैं दूजा कनक अलंकृत जैसौं |{
<ref>R59.4</ref> }कहै रैदास प्रकास परंम पद क्यूं जप तप ब्रत पूजा येक अनेक अनेक येक हरि करौं कौंण बिधि दूजा |{
<ref>R60.0</ref> }जिनि थोथरा पिछोरै कोई सोई पिछौरौ तो मै कंण होई |{
<ref>R60.1</ref> }झूठौ रे यहु तन झूठी माया झूठा हरि बिन जंनम गंमाया |{
<ref>R60.2</ref> }झूठा रे मंदिर भोग बिलासा भगति हत गाव रैदासा |{
<ref>R61.0</ref> }पांडे कैसी पूज रची रे सति बोलै सोई सतर्वेदी झूठी बात बची रे |{
<ref>R61.1</ref> }जो अबिनांसी सब का करता ब्यापि रह्यौ सब ठोर रे पंच तत कीया पसारा सो यौ ही किंधौं और रे |{
<ref>R61.2</ref> }तूं ज कहत है यौ ही करता या कौं मनष करै तारण सकति सही जे यामैं तौ आपण क्यूं न तिरै रे |{
<ref>R61.3</ref> }अहीं भरोसै सब जग ठूडा सुंणि पंडित की बात रे रे याकै दरसि कौंण गुण छूटै सब जग आवा कुव्रात रे रे |{
<ref>R61.4</ref> }याकी सेव सूल नही भाजै कटै न संसै पास रे रे सोचि बिचारि देषि या मूरति यौं छाडी रैदास रे रे |{
<ref>R62.0</ref> }ऐसा ध्यांन धरौं बनवारी मन पवन दिढ सुषमन नारी |{
<ref>R62.1</ref> }सो जप जपौं जु बहुरि न जपनां सो तप तपौं जु बहुरि न तपनां सो गुर करौं जु बहुरि न करनां ऐसैं मरौं जैसैं बहुरि न मरनां |{
<ref>R62.2</ref> }उलटी गंग जमुन मैं ल्यांऊं बिन हीं जल संजम ह्वै आंऊं लोचन भरि भरि ब्यंब निहारू जोति बिचारि न और बिचारूं |{
<ref>R62.3</ref> }प्यंड परें जीव जिस घरि जाता सबद अतित अनाहद राता जा परि क्रिपा सोई भल जांनैं गूंगौं सकर कहा बषांनैं |{
<ref>R62.4</ref> }सुनि मंडल मैं मेरा बासा ताथैं जीय मैं रहौं उदासा कहै रैदास निरंजन ध्यांऊं जिस घरि जांऊं जु बहुरि न आंऊं |{
<ref>R63.0</ref> }अबिगति नाथ निरंजन देवा मैं क्या जांनौं तुंम्हारी सेवा |{
<ref>R63.1</ref> }बांधौं न बंधन छांऊं न छाया तुम हीं सेऊं निरंजन राया |{
<ref>R63.2</ref> }चरन पतालि सीस असमांनां सो ठाकुर क्यौं संपटि संमांनां |{
<ref>R63.3</ref> }सिव सनकादिक अंत न पाया षोजत ब्रह्मां जनम गंमाया |{
<ref>R63.4</ref> }तोडौं न पाती पूजौं न देवा सहज समाधि करौं हरि सेवा |{
<ref>R63.5</ref> }नष प्रसेद जाकै सुरसुरी धारा रोमावली अठारा भारा |{
<ref>R63.6</ref> }चारि बेद जाकै सुमृत सासा भगति हेत गावै रैदासा |{
<ref>R64.0</ref> }क्या तू सोवै जागि दिवांनां झूठा जीवनां सच करि जांनां |{
<ref>R64.1</ref> }जिनि जीव दीया सो रिजक अमडावै घट घट भींतरि रहट चलावै करि बंदगी छाडि मैं मेरा हिरदै करीम संभालि सवेरा |{
<ref>R64.2</ref> }जो दिन आवै सो दुष मैं जाई कीजै कूच रह्यां सच नांहीं संग चल्या है हंम भी चलनां दूरि गवन सिर ऊपरि मरनां |{
<ref>R64.3</ref> }जे बोवै लुंनियेंगा सोई तामैं फेरफार कछू न होई छाडि अंकूर भजौ हरि चरनां ताका मिटै जनंम अरु मरनां |{
<ref>R64.4</ref> }आगैं पंथ षरा है झीणां षांडा धार जिसा है पैंनां तिस ऊपरि है मारग तेरा पंथी पंथ संवारि सवेरा |{
<ref>R64.5</ref> }क्या तैं षरच्या क्या तैं षाया चलि दरहाल दीवांनि बुलाया साहिब तोपैं लेषा लेसी भीड पडै तूं भरि भरि देसी |{
<ref>R64.6</ref> }जनम सिरांनां कीया संवारा संझ परी चहुं दिसि अंधियारा कहै रैदास अग्यांन दिवांनां अजहूं न चेतै दुनियां फंदषांनां |{
<ref>R65.0</ref> }षालिक सिकस्ता मैं तेरा दे दीदार उमेदगार बेकरार जीव मेरा |{
<ref>R65.1</ref> }अवलि आषिर इलल आदंम मौजूद फरेसता बंदा जिसकी पनह पीर पैकंबर मैं गरीब क्या गंदा |{
<ref>R65.2</ref> }तूं हाजिरां हजूर जोग एक अवर नहीं दूजा जिसकै इसक आसिरा नाहीं क्या निवाज क्या पूजा |{
<ref>R65.3</ref> }नालीदोज हनोज बेबषत कमि षिजमतिगार तुम्हारा दर मादा दरि ज्वाब न पावै कहै रैदास बिचारा |{
<ref>R66.0</ref> }जो मोहि बेदन कासनि आषौं हरि बिन जीवन रहै कैसैं करि राषौं |{
<ref>R66.1</ref> }जीय तरसै इक दंगि बसेरा करहु संभालन सुरिजन मेरा बिरह तपै तनि अधिक जरावै नींदडी न आवै भोजन नहीं भावै |{
<ref>R66.2</ref> }सषी सहेली गरब गहेली पीव की बात न सुंनहुं सहेली मैं र दुहागनि अधिक रजांनीं गया स जोबन साध न मांनीं |{
<ref>R66.3</ref> }तूं दांनां सांई साहिब मेरा षिजमतिगार बंदा मैं तेरा कहै रैदास अंदेसा ये ही बिन दरसन क्यौं जीवै हो सनेही |{
<ref>R67.0</ref> }ताथैं पतित नही को पांवन हरि तजि आंनहि ध्यावै रे हंम अपूजि पूजि भये हरि थैं नांवं अनूंपम पावैं रे |{
<ref>R67.1</ref> }अष्टादस व्याकरन बषांनैं तीनि काल षट जीता रे प्रेम भगति अंतरगति नांहीं ताथैं धांनक नीका रे |{
<ref>R67.2</ref> }ताथै भलौ स्वांन कौ सत्र हरि चरनां चित लावै रे मूवां मुकति बैकुंठां बासा जीवत इहां जस पावै रे |{
<ref>R67.3</ref> }हंम अपराधी नींच घरि जनमें कुटंब लोग करै हासी रे कहै रैदास रांम जपि रसनां काटै जंम की पासी रे |{
<ref>R68.0</ref> }गोब्यंदे तुंम्हारे चरणांरब्यंद स्यौ संमाधि लागी उर भुजंग भसम अंग संति ते बैरागी |{
<ref>R68.1</ref> }जाके तीनि नयन अंम्रत बैंन सीस जटाधारी अकल ब्रह्म नील चिंन्ह कंठि रूंडमाला |{
<ref>R68.2</ref> }कोटि कल्प ध्यांन अलप मदनां अंतकारी रहित भगति प्रेम मग्न संगि सषा बाला |{
<ref>R68.3</ref> }ऐसे महेस बिकट भेस अजहूं दरस आसा कैसैं रांम मिलैं तुंमहिं गावै रैदासा |{
<ref>R69.0</ref> }को का जांनैं पीर पराई जाकी दिल मैं दरद न भाई |{
<ref>R69.1</ref> }दुषी दुहागनिं दोइ पष हींणीं नेह निरति स्यौं सेव न कींन्हीं प्रेम प्रीति का पंथ दुहेला संग न साथी गवंन अकेला |{
<ref>R69.2</ref> }सुष का सार सुहागनिं जांनैं तजि अभिमांन पीव रति आंनैं तन मंन दे अंतर नहीं राषै दींन सुं नांइ और नहीं भाषै |{
<ref>R69.3</ref> }षालिक द्वारि बंदा चलि आया बहुत उमेद जबाब न पाया कहै रैदास पनह मै तेरी ज्यौं जांणौं त्यौं करौ मति मेरी |{
<ref>R70.0</ref> }पांडे हरि बिचि अंतर ठाढा मूंड मुंडावै सेवा पूजा भरंम का बंधन गाढा |{
<ref>R70.1</ref> }माला तिलक मनोहर बांणीं तागौ जंम की पासी जै हरि सेती जोड्रयौ चाहौ तौ जग स्यूं रहौ उदासी |{
<ref>R70.2</ref> }भूष न भाजै त्रिस्नां न जाई कहौ कंवन गुंण होई जौ दधि मैं कांजी कौ जांवण तौ घ्रित न काढै कोई |{
<ref>R70.3</ref> }कथण कथणीं ग्यांन अच्यरा भगति इनहु सौं न्यारी दोइ घोडां चढि कौंन पहूंतौ सतगुर कहै पुकारी |{
<ref>R70.4</ref> }जै दासातण कीयौ चाहे रे आस भगति कि होई न्रिमल स्वांग मगन ह्वै नाचौ लाज सरम सब षोई |{
<ref>R70.5</ref> }कोई दाधौ कोई सीधौ साचि झूठ निति मार्या कहै रैदास हूं न कहत हूं ऐकादस पुकार्या |{
<ref>R71.0</ref> }नहीं बिश्रांम लहौं धरण धर जाकौ सुर नर संत सरन अभिअंतर |{
<ref>R71.1</ref> }जहां जहां गयौ तहां जंम दल काछै त्रिबिधि ताप त्रिभुंवन पति पाछै |{
<ref>R71.2</ref> }भए अंति छीन षेद माया बस जस तिन तात पर नगरि हतै तस |{
<ref>R71.3</ref> }द्वारै न दसा बिकट बिष कारन भूलि पर्यौ मंनसा बिषिया बंन |{
<ref>R71.4</ref> }कहै रैदास सुमिरौ बड राजा काटि दीयें जन साहिब लाजा |{
<ref>R72.0</ref> }पांवन जस माधौ तोरा तूं दारन अघमोचन मोरा |{
<ref>R72.1</ref> }कीरति तेरी पाप बिनासै लोक बेद यौं गावै जौ हम पाप करत नही भूधर तौ तू कहा नसावै |{
<ref>R72.2</ref> }जब लग अंग पंक नहीं परसै तौ जल कहा पषालै मन मलीन बिषिया रस लंपट तौ हरि नांव संभालै |{
<ref>R72.3</ref> }जौ हम बिमल हिरदै चित अंतरि दोस कवन परि धरिहौ कहै रैदास प्रभू तुम्ह दयाल हौ अबध मुकति का करिहौ |{
<ref>R73.0</ref> }आजि ना द्यौस ना ल्यौ बलिहारा मेरे ग्रह आया राजा रांमजी का प्यारा |{
<ref>R73.1</ref> }आंगण बगड भवन भयौ पांवन हरिजन बैठे हरि जस गावन |{
<ref>R73.2</ref> }करौं डंडौंत र चरन पषारौं तन मन धन भगतन परिवारौं |{
<ref>R73.3</ref> }कथा कहैं अरु अरथ बिचारैं आप तिरैं ओरन कौं तारै |{
<ref>R73.4</ref> }कहै रैदास मिलै निज दास जनम जनम के काटे पास |{
<ref>R74.0</ref> }जग मैं बेद बैद मांनींजै इनमैं और अगद कुछ औरै कहौ कवन परि कीजै |{
<ref>R74.1</ref> }भौजल ब्याधि असाधि अप्रबल अति परम पंथ न गहीजै पढें गुंनें कछू संमझि न परई अनभैपद न लहीजै |{
<ref>R74.2</ref> }चषि बिहूंन कतार चलत है तिनहूं अंस भुज दीजै कहै रैदास बमेक तत बिन सब मिलि गरक परीजै |{
<ref>R75.0</ref> }माया मोहिला कांन्ह मैं जन सेवग तेरा |{
<ref>R75.1</ref> }संसार परपंच मैं ब्याकुल परमांनंदा त्राहि त्राहि अनाथ नाथ गोब्यंदा |{
<ref>R75.2</ref> }रैदास बिनवैं कर जोरी अबिगत नाथ कवन गति मोरी |{
<ref>R76.0</ref> }चलि चलि मन हरि चटसाल पढांउं गुर की साट ग्यांन कै अषिर विसरै तौ सहजि समाधि लगाऊं |{
<ref>R76.1</ref> }प्रेम पटी श्रुति लेषनि करिहूं ररौ ममौं लिषि अंक दिषांऊं इहि बिधि मुकति भये सनकादिक ह्रिदौ बिदारे प्रकास बतांउं |{
<ref>R76.2</ref> }कागद कवल मति मसि करि न्रिमल बिन रसना निसदिन गुन गांऊं कहै रैदास रांम जपि भाई संत साषि दे बहुरि न आंऊं |{
<ref>R77.0</ref> }भजि मन रांम नांम संभारि माया कै भ्रमि कहा भूलौ जांहिगौ कर झारि |{
<ref>R77.1</ref> }देषि धौं इहां कौंन तेरौ सगा सुत नहीं नारि तोरि तंग सब दूरि करिहैं दैंहिंगे तन जारि |{
<ref>R77.2</ref> }प्रांन गयें कहु कौंन तेरौ देषि सोचि बिचारि बहुरि इहि कलि काल मांहैं जीति भावै हारि |{
<ref>R77.3</ref> }यहु माया सब थोथरी रे देह चितां बिसारि कहै रैदास सति बचन गुर के सो जीय थैं न बिसारि |{
<ref>R78.0</ref> }हरि कौ टांडौ लादें जाइ रे मैं बणिजारा रांम का रांम नांम धन पाइयौ ताथैं सहजि करौं ब्यौपार रे |{
<ref>R78.1</ref> }ओघट घाट घनां घनां रे निर्गुण बैल हमार रांम नांम हंम लादियौ ताथैं बिष लाद्यौ संसार रे |{
<ref>R78.2</ref> }अनंत ही धरती धन धर्यौ रे अनंत ही ढूंढन जाइ अनत कौ धर्यौ न पाईये ताथैं चाल्यौ मूल गंवाइ रे |{
<ref>R78.3</ref> }रैंणि गंवाई सोइ करि द्यौंस गंवायौ षाइ हीरा यहु तंन पाइ करि कौडी कै बदलै जाइ रे |{
<ref>R78.4</ref> }साध संगति पूंजी भई बस्त लई निरमोल सहज बलदिया लादि करि चहूं दिसि टांडौ मेल रे |{
<ref>R78.5</ref> }जैसा रंग पतंग का तैसा यहु संसार रंमईया रंग मजीठ का ताथैं भणि रैदास चमार रे |{
<ref>R79.0</ref> }प्रीति सधारन आव तेज सरुपी सकल सिरोमनि अकल निरंजन राव |{
<ref>R79.1</ref> }पीय संगि प्रेम कबहू नहि पायो कारन कवन बिसारी चक कौ ध्यांन दधि सुत सूं होत है त्यूं तुझ थैं मै न्यारि |{
<ref>R79.2</ref> }भोर गयौ मोहि इक टग जोवत तलफत रजनीं जाइ पीय बिन सेजहि क्यूं सुषि सोउं बिरह बिथा तन मांहि |{
<ref>R79.3</ref> }दुहागनि सुहागनि कीजै अपनैं अंगि लगाइ कहै रैदास स्वांमीं तुम्हारै बिछोहैं येक पल जुग समाई |{
<ref>R80.0</ref> }दरसन दीजै रांम दरसन दीजै दरसन दीज हौ बिलंब न कीजै |{
<ref>R80.1</ref> }दरसन तोरा जीवन मोरा बिन दरसन क्यूं जीवै हो चकोरा |{
<ref>R80.2</ref> }माधौ सतगुर सब जग चेला इब के बिछुरे मिलन दुहेला |{
<ref>R80.3</ref> }तन धंन जोबन झूठी आसा सति सति भाषै जंन रैदासा |{
<ref>R81.0</ref> }सब कुछ करत न कहु कछु कैसैं गुन बिधि बहत रहत ससि जैसैं |{
<ref>R81.1</ref> }दर्पन गगन अनील अलेप जस गंध जलध प्रतिबिंब देषि तस |{
<ref>R81.2</ref> }सब आरंभ अकांम अनेहा बिधि नषेध कीयौ अनकेहा |{
<ref>R81.3</ref> }इंहिं पदि कहत सुनत नहीं आवै कहै रैदास सुक्रत को पावै रे |{
<ref>R82.0</ref> }कारनि कौंन अवोलो हो नाथ मन मै कूडल गंउबी |{
<ref>R82.1</ref> }हम से दीन दयाल प्रभू तुम से यों ही प्रहरि क्यों जीजे मैं जन तोर मोर तुम साहिब बोलि र पोरो दीजे |{
<ref>R82.2</ref> }सर नाई अभिअंतरि केसो प्रांन पयांन चहूंटे गुन सब तोर मोर सब औगन करिहौं साच क झूठे |{
<ref>R82.3</ref> }बहौतक दिन बिछुरे भये माधौ यौं हरी जनम गवायो जो लैं कहि रैदास आस लागौ जीव अब न रहौ बिन बोलैं मेरे राजा |{
<ref>R83.0</ref> }जयौ रांम गोब्यंद बीठल बासदेव हरि बि.ख्न बैकुंठ मधु कीटभारी कृ.ख्न केसौ रषीकेस कंवला कंत भगवंत त्रिविधि ताप संताप हारी |{
<ref>R83.1</ref> }अहो देव संसार सागर गहर गंभीर भींतरि भ्रमत दिसि बिदिसि दिसि कछू न सूझै बिकल ब्याकुल षेद प्रणवत परम हेत ग्रसत मति मोही मारग न सूझै देव इहि औसरि आंन कौंण संका समांन देव दीन ऊधरण चरण सरण तेरी नहीं आंन गति बिपति कौं हरन और श्रीपति सुनसि सीष संभाल प्रभू करहु मेरी{ }|{
<ref>R83.2</ref> }अहौ देव कांम केसरि काल भुजंग भांमनीं काल लोभ सूकर क्रोध बारबारनौं गरब गैंडा महा मोह टटणीं बिकट निकट अहंकार आरणं जल मनोरथ उरमीं तरल त्रि.ख्नां मकर इंद्री जीव जंत मांहीं संमक ब्याकुल नाथ सत बिषादिक पंथ देव देव बिश्रांम नांहीं |{
<ref>R83.3</ref> }देव सबै असंगति मेर मधि फूटा भेर नांव नवका बडै भाग पाई बिन गुर करंणधार डोलै न लागै तीर बिषै प्रवाह औगाह जाई देव किंहि करूं पुकार कहां जांऊं कास्यौ कहूं का करूं अनुग्रह दास की त्रासहारि इंहिं ब्रत मांनि और अवलंबंन नहीं तो बिन त्रिबधि नाइक मुरारी |{
<ref>R83.4</ref> }देव जेते कहियैं अचेत तूं श्रबंगि मैं न जांनूं ग्यांन ध्यांन तेरौ सत्य सत्य म्रिद परपन मनसा ममल मन क्रंम बचन अवर अवलंबन नहीं मेरे कठिन कलि काल जंजाल जुग जमनिका ग्यांन बैराग डिढ भगति नाही मलिन मति रैदास निषल सेवा अभ्यास प्रेम बिन प्रीति सकल संसै नहीं जांही |{
<ref>R84.0</ref> }अहो देव तेरी अमित महिमां महादेव माया मन जोवन दहन कलि कलि रातं सकल संसौ समांनं न्रिबांणपद भुवन नांम बिघनोघ अघ पवन पातं |{
<ref>R84.1</ref> }अहो देव गरग गोतंम बांमदेव बिस्वामिंत्र ब्यास जमदगिनि सींगी दुबासा मारकंडेव वालमीक भ्रिंगि अंगिराइ कपिल बगदालिम सुषमति न्यासा अत्र अस्टाबक्र गुर गजाननि अगस्ति पुलस्ति पारास्वर सिव विधाता सुभ रिषि चिवनि बासिस्टि जिहिनि जगिबलि किते वै ध्यांनि राता |{
<ref>R84.2</ref> }अहो देव ध्रू अंबरीष प्रहिलादु नारदु बिदु दुवन अकूर पांडव सुदांमां भीषम उधव भभीषन चंद्रहासि बलि कलि भगत जुगति जैदेव नांमा कबीर गरड हंणवंत ग्रिसुता श्री परचेता रुकमांगद अंगद बसदेव देवकी और अगिणत भगत कहौं केता |{
<ref>R84.3</ref> }अहो देव सेष सनकादिक सुरति भागवंत भारथी सब्रत अब्रत गुण द्रब गाहं तू अकल अप्रछन ब्यापक ब्रह्ममेकरस सुध चेतनि पूरंण मनीयं त्यू श्रगुण न्रिगुण निरामै न्रिबिकार हरि अंजनं निरंजन बिमल अप्रमेव तू प्रमात्मां तू प्रकीर्ति अबिगति मम बिगति सुचितांनंद गुण ग्यांन ग्रेहं |{
<ref>R84.4</ref> }अहो देव पवन पावक अवनि जलधि जलधरा तुं रंणि काल जंम म्रिति ग्रह ब्याधि बाधा गज भुजंग भूपाल ससि सक्राधि दिगपाल आग्या अनंत न मुचते म्रजादा अभै वर प्रतंग्या दुष्ट तारण चरण सरण तेरे दास रैदास यहु काल ब्याकूल भयौ त्राहि त्राहि अवर आलंबन नहीं मेरे |{
<ref>R85.0</ref> }तुझा देव कंवलापती सरनि आया मंझा जनम संदेह ब्रत छेदि माया |{
<ref>R85.1</ref> }अतिर संसार अपार भौसागरा तामैं जांमण मरंण संदेह भारी कांम भ्रंम क्रोध भ्रंम लोभ भ्रंम मोह भ्रंम अनंत भ्रंम छेदि मम करिसि पारी |{
<ref>R85.2</ref> }पंच संगी मिलि पीडियौ प्रांणियौं जाइ न सकौं बैराग भागा पुत्र बरग कुला बंध ते भारिजा भषैं दसौं दिसा सिरि काल लागा |{
<ref>R85.3</ref> }भगति च्यंतौं तौ मोह दुष ब्यापै मोह च्यंतौं तौ तेरी भगति जाई उभै संदेह मोहि रैंणिं दिन ब्यापै दीन दाता करुं कौंण उपाई |{
<ref>R85.4</ref> }चपल चेत्यौ नहीं बहुत दुष देषियौ कांम बसि मोहियौ करम फंधा सकति सनबंध कीयौ ग्यांन पद हरि लीयौ हिरदै बिसरूप तजि भयौ अंधा |{
<ref>R85.5</ref> }प्रम प्रकास अबिनास अघ मोचनां निरषि निजरूप बिश्रांम पाया बंदत रैदास बैराग पद च्यंततां जयौ जगदीस गोबिंद राया |{
<ref>R86.0</ref> }मेरी प्रीति गोपाल सूं जिनि घटै हो मैं षरी महंगी लई तन सटै हो |{
<ref>R86.1</ref> }हिरदै सुमिरंण करूं नैंन आलोकनां श्रवणै हरि कथा पूरि राषू मन मधुकर करौं चरनां चित धरौं रांम रसांइंण रसनां चाषौं |{
<ref>R86.2</ref> }साध संगति बिनां भाव नहीं ऊपजै भाव बिन भगति क्यौं होइ तेरी बंदत रैदास रघुनाथ सुनि बीनती गुर प्रसादि क्रिपा करौ मेरी |{
<ref>R87.0</ref> }कौंण भगति थैं रहै प्यारौ पांहुंनौं रे घरि घरि देष्यौ मैं अजक अभांवनौं रे |{
<ref>R87.1</ref> }मैला मैला कपडा कहां लौ धोउं आवै आवै नीदडी कहां लग सोउं |{
<ref>R87.2</ref> }ज्यूं ज्यूं जोडौं त्यूं त्यूं फाटै झूठै सै बंनिज उठि गयौ हाटै कहै रैदास पर्यौ जब लेषौ जोई जोई कीयौ रे सोई सोई देषौ |{
<ref>R88.0</ref> }मैं का जांनौं देव मैं का जांनौं मन माया कै हाथि बिकांनौं |{
<ref>R88.1</ref> }चंचल मनवां चहुं दिसि धावै पांचूं यंद्री हाथि न आवै तुंम तौ आहि जगत गुर स्वांमीं हंम कहियत कलिजुग के कांमीं |{
<ref>R88.2</ref> }लोक बेद मेरे सुक्रित बडाई लोक लीक मोपैं तजी न जाई इन मिलि मेरौ मन जु बिगार्यौ दिन दिन हरि थैं अंतर पार्यौ |{
<ref>R88.3</ref> }सनक सनंदन महामुनि ग्यांनी सुष नारद ब्यास इहे जु बषांनीं गावत निगम उमांपति स्वांमीं सेस सहंस मुष कीरति गांमीं |{
<ref>R88.4</ref> }जहां जहां जांऊं तहां दुष की रासी जौ न पतियाइ निगम हैं साषी जंमदूतनि बहु बिधि करि मार्यौ तऊ निलज अजहूं नहि हार्यौ |{
<ref>R88.5</ref> }हरि पद बिमुष आस नहीं छूटै ताथैं त्रिस्नां दिन दिन लूटै बहु बिधि करम लीयें भटकावै तुमहि दोस हरि कौंन लगावै |{
<ref>R88.6</ref> }केवल रांम नांम नहीं लीया संतति बिषै स्वादि चित दीया कहै रैदास कहां लग कहिये बिन रघुनाथ बहुत दुष सहिये |{
<ref>R89.0</ref> }त्राहि त्राहि त्राहि त्राहि त्रिभुवन पांवन अतिसै सूल सकल बलि जांवन |{
<ref>R89.1</ref> }कांम क्रोध लंपट मन मोरा कैसैं भजन करौ मैं तोरा |{
<ref>R89.2</ref> }बिषम बिष्याधि बिहंडनकारी असरन सरन सरन भौहारी |{
<ref>R89.3</ref> }देव देव दरबारि दुवारै रांम रांम रैदास पुकारै |{
<ref>R90.0</ref> }जंन कौं तारि तारि तारि तारि बाप रंमईया कठिन फंध पर्यौ पंच जंमईया |{
<ref>R90.1</ref> }तुम बिन सकल देव मुंनि ढूंढे कहूं न पायौ जम पासि छुडईया |{
<ref>R90.2</ref> }हंमसे दींन दयाल न तुंमसे चरन सरन रैदास संमईया |{
<ref>R91.1</ref> }कहि धौ रे प्रहिलाद कहा गुंण तू पढ्रयौ हूं पढ्रयौ रांम कौ नांव और हूं कछू न जांनौ रांम नांम नहिं छाडि और दूजौ नहीं मांनौं कहा पढौ रे बावरे और सकल जंजाल भौसागर जंम लोक मैं मोहि कौंण उतारै पार |{
<ref>R91.2</ref> }हस्त हस्त प्रहिलाद तबैं चटसार पधारे अचरंन ररंकार सकल संभा ते न्यारे नांव लेत परचौ भयौ मंन उपज्यौ बिसवास सकल सभा आंनंदमैं राजा भयौ उदास |{
<ref>R91.3</ref> }जब राजा परजल्यौ रोस मन मैं अति कींन्हौं मेरो बैरी रांम सुतौ तैं चित धरि लींन्हौं यहु पढिबौ तूं छाडि दै कह्यौ हंमारौ मांनिं टूक टूक करि डारि हौं जब र सुंनौं हरि कांन |{
<ref>R91.4</ref> }जौ बरजै सौ बार कह्यौ तेरौ नहिं मांनौं तजौं स्यंघ कौ सरण गीध कै गौंहंनिं लागू पूरण ब्रह्म सकल है जाकौ यहु बिसतार जाकी रांम सहाइ है ताहि सके को मारि |{
<ref>R91.5</ref> }लींन्हीं सभा बुलाइ कहौ धौं कहा बिचारौ ले देषौ प्रतीति जाइ गिरवर तैं डारौ सकल सभा मिलि ले चले लै गये सैलि चढाइ पंषी हूं की गंमिं नहीं तहां तैं दीयौ ढरकाइ |{
<ref>R91.6</ref> }तब प्रिथमी आधीन दींन ह्वै दरसनिं आई मसतकि चरण छिवाइ लीयौ हिरदा सौं लाई कहा भगत कौं त्रासि ऐ आदि अंति नहिं और अब कै सेवा चूकिहूं मोहि तीनिं लोक नहीं ठौर |{
<ref>R91.7</ref> }अस्वर भयौ मति अंध जाइ लै पावक दींन्हौं अंगि ज्वाला परजली तहां दिढ आसण कींन्हौं सकल देव रछ्रया करैं तहां पांवक नहीं जाइ पठयौ सीत सहाइ कौ मांनौं मींन मकर मैं न्हाइ |{
<ref>R91.8</ref> }जाति मै छांटौ डारि कछू नट नाटिक कीन्हौं असुर भयौ मति मूंढ जाइ लै कूपै दीन्हौं सकल साध रष्या करै धू नारद से साषि जाकी रांम सहाइ है ताहि कहौं ले नाषि |{
<ref>R91.9</ref> }निसबासुरि नहीं मरौं षडग बांणा नहीं बेधै जल ज्वाला थैं रहत जंग जोधा नही जीतै छाया माया म्रिति नहीं नहीं धरनिं आकास मति ब्रह्मां की का कहूं सोचत हैं त्रिय नाथ |{
<ref>R91.10</ref> }इतौ ग्रब मति करै रांम हैं ग्रब प्रहारी तो सौं बल हरनाछि आदि बारा संघारी पूरण ब्रह्म सकल है सब ईसनि कौ ईस मो मैं तो मैं षडग षंभ मैं पूरि रह्यौ जगदीस |{
<ref>R91.11</ref> }कर गहि लीयौ षडग कोपि संनमुंष भयौ ठाढौ दुसमन करत चटपटी कहौ धौं रांम कहा थौ बारबार तो सौं कहौं येह अंदेसौ मोहि जे यहु षंभा रांम है तौ क्यौं न छुडावै तोहि |{
<ref>R91.12</ref> }असत भयौं जब भांण उदौ रजनी जब कींन्हौं अधर षंभ की छांह उठाइ जंग स्थल पीर लीन्हौं नष करि उदर बिदारियौ तिलक दीयौ प्रहिलाद सपत दीप नौ षंड मैं तीनिं लोक भयौ साद |{
<ref>R91.13</ref> }जहां जहां भीड पडी भगतन की तहां तहां कारिज सारे हंमसे अधम उधारि कीये न्रकन तैं न्यारे सुर नर गण गंध्रप रढै साहिब चरण निंवास मनसा बाचा क्रंमनां गुंन गावै रैदास |{
<ref>R92.0</ref> }आरती का ले करि जोवै सेवग दास अचंभै होवै |{
<ref>R92.1</ref> }बांवन कंचन दीप घडावै जडि बैराग द्रिष्टि न आवै |{
<ref>R92.2</ref> }कोटि भान जाकी सोभा रूंमैं कहा आरती अगनि र धूंमैं |{
<ref>R92.3</ref> }पंच तत अरु त्रिगुंनीं माया जो दीसै सो सकल उपाया |{
<ref>R92.4</ref> }कहै रैदास मैं देष्या मांहीं सकलहि जोति रोम संमि नांहीं |{
<ref>R93.0</ref> }संत उतारैं आरती देव सिरोमणि ए |{
<ref>R93.1</ref> }उर अंतरि तहां पैसि बिण रसनां भणिये मनसा मंदिर माहि धूप धुपाईये प्रेम प्रीति की मालि रांम चढाईए |{
<ref>R93.2</ref> }चहु दिसि दीवला बालि जिगिमिगि होइ रह्यौ ए जोति जोति समि जोति जोति मिलि रह्यौ ए |{
<ref>R93.3</ref> }तन मंन आतम वारि सदा हरि गाइये भणंत जंन रैदास तुंम सरणांइ ऐ |{
<ref>R94.0</ref> }जै तूं गोपालै नहि गैहै तौ तूं कूं दुष मै दुष द्वैहै सुष कहां तैं पैहै |{
<ref>R94.1</ref> }बांनौं पहरि सबै जग डहक्यौ झूठें ही भेष बनैंहै झूठे तैं साचौ ह्वै जैहै हरि कै सरनि जब ऐहै |{
<ref>R94.2</ref> }कनरस सब्द सुनत निस बासुर झूठे हीं मूंड दुरेहै रे जैसैं हींन तेल बिंन बाती दीपक ज्यूं बुझि जैहै रे |{
<ref>R94.3</ref> }जे जन रांम नांम रंगि राते और न रंग रंगैहै रे कहि रैदास संमझि रे मुगध नर प्रांण गये पुछैतैहै रे |{
}